CELEX: 62021TN0598
Language: da
Date: 2021-09-20 00:00:00
Title: Sag T-598/21: Sag anlagt den 20. september 2021 — Euranimi mod Kommissionen

8.11.2021   
            
            
               DA
            
            
               Den Europæiske Unions Tidende
            
            
               C 452/45
            
         
      Sag anlagt den 20. september 2021 — Euranimi mod Kommissionen
      (Sag T-598/21)
      (2021/C 452/57)
      Processprog: engelsk
      
         Parter
      
      
         Sagsøger: European Association of Non-Integrated Metal Importers & distributors (Euranimi) (Bruxelles, Belgien) (ved advokaterne M. Campa, D. Rovetta, P. Gjørtler og V. Villante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2021/1029 af 24. juni 2021 om ændring af Kommissionens gennemførelsesforordning (EU) 2019/159 med henblik på at forlænge beskyttelsesforanstaltningen vedrørende importen af visse stålprodukter (EUT 2021, L 225I, s. 1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Med det første anbringende gøres det gældende, at Kommissionen tilsidesatte artikel 19 i Europa-Parlamentets og Rådets forordning (EU) 2015/478 af 11. marts 2015 om fælles ordninger for indførsel (1), idet den anlagde et åbenbart urigtigt skøn ved konstateringen af en alvorlig skade og sandsynligheden for en alvorlig skade.
               
            
                  2.
               
               
                  Med det andet anbringende gøres det gældende, at Kommissionens vurderinger af de relevante markedsoplysninger og det kontrafaktiske scenario i forbindelse med fastsættelse af beskyttelsesforanstaltningerne er åbenbart urigtige. Henset til den usædvanlige situation på verdensmarkedet tilsidesatte Kommissionen ligeledes sin pligt til at tage hensyn til situationen efter undersøgelsesperioden i 2021.
               
            
         (1)  EUT L 83 af 27.3.2015, s. 16.